《及门孔义韩问橘过淮而变枳，未识枳返淮而仍橘否喜其心思灵活，书此广之》
清代·缪烜

橘过淮变枳，土易性随失。未闻枳返淮，可以复成橘。

偶缘子质疑，恍起予载笔。宁惟物乖常，而人亦莫必。

秦桧伯夷颂，居然伊周匹。钤山堂十年，冰雪志士律。

一朝利禄萦，顿改庐中质。所以圣贤尊，终始守贞一。

作者简介：字旭之，邑诸生，道光咸丰时人。少时读人诗，即喜效其体吟咏，曾佐学使刘信芳整理诗宗。